TKN วิ่งเกือบ 9% หลังหลุดบ่วง Cash Balance วันแรก
TKN วิ่งเกือบ 9% หลังหลุดบ่วง Cash Balance วันแรก ล่าสุด ณ เวลา 11.02 น. ราคาอยู่ที่ 21.90 บาท บวก 1.80 บาท หรือ 8.96% สูงสุดที่ 22 บาท ต่ำสุดที่ 21.20 บาท มูลค่าซื้อขายที่ 336.72 ล้านบาท ด้านบล.ไอร่า แนะนำ"ซื้อ" ให้เป้า 25.75 บาท
19 ก.ย. 2559

ผู้สื่อข่าวรายงานว่า ราคาหุ้นบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 11.02น. ราคาอยู่ที่ 21.90 บาท บวก 1.80 บาท หรือ 8.96% สูงสุดที่ 22 บาท ต่ำสุดที่ 21.20 บาท มูลค่าซื้อขายที่ 336.72ล้านบาท ขณะที่ดัชนีตลาดหุ้นไทยโดยรวมบวก 0.29%

โดยราคาหุ้นปรับตัวขึ้นแรงหลังจาก TKN ได้สิ้นสุดระยะเวลาการใช้เกณฑ์ Cash Balance เมื่อวันศุกร์ที่ผ่านมา (16 ก.ย.) และทางตลาดหลักทรัพย์ก็ไม่ได้ทำการต่ออายุแต่อย่างใด
ด้านบล.ไอร่า ระบุในบทวิเคราะห์ฯแนะนำ”ซื้อ”หุ้น TKN ให้ราคาเป้าหมายสำหรับปี 60 ที่ 25.75 บาท
ส่วนบล.กรุงศรี จัดให้ TKN เป็นหุ้นหนึ่งในกลุ่ม Top picks ของปี 2559